ઉત્તરાખંડમાં સ્થિત NIT(નેશનલ ઇન્સ્ટીટ્યુટ ઓફ ટેકનોલોજી)ના 900 વિદ્યાર્થીઓ એક સાથે પોતાનો અભ્યાસ છોડી ઘરભેગા થઇ ગયા છે. 900 વિદ્યાર્થીઓ અને વિદ્યાર્થીનીઓએ NITના કેમ્પસમાં પડતી અગવડતા સામે વ્યવસ્થાઓ અને સુરક્ષાને પૂરી પાડવાની માંગણી સાથે આ પગલું ભર્યુ હતું. વિદ્યાર્થીઓએ જાહેરાત કરી હતી કે જ્યાં સુધી કેમ્પસમાં વ્યવસ્થાઓને લગતી માંગણી પૂરી પાડવામાં નહી આવે ત્યા સુધી તેઓ પરત નહી ફરે.